BOSNA I HERCEGOVINA

FEDEARCIJA BOSNE I HERCEGOVINE

ŽUPANIJA POSAVSKA

OPĆINA ORAŠJE

Općinski načelnik

Broj: 06-19-190/20

Općinski načelnik općine Orašje na temelju članka 143. Zakona o prostornom uređenju i građenju Županije Posavske („Narodne novine Županije Posavske“, broj 6/16), objavljuje:

**J A V N I O G L A S**

**za podnošenje prijava za povremeno sudjelovanje u radu Povjerenstva za tehnički pregled građevina izgrađenih na području općine Orašje**

**I.**

 Pozivaju se stručne osobe da podnesu prijavu za povremeno sudjelovanje u radu Povjerenstva za tehnički pregled izgrađenih građevina na području općine Orašje i to iz slijedećih struka:

* građevina- hidrotehnika
* prometa i
* veterinarstva

**II.**

 Podnositelji prijave, sukladno članku 143.stavak 3. Zakona o prostornom uređenju i građenju Županije Posavske („Narodne novine Županije Posavske“, broj 6/16) trebaju ispunjavati slijedeće uvjete:

- VII stupanj stručne spreme, odnosno najmanje drugi ciklus visokog obrazovanja po Bolonjskom sustavu studiranja- diplomirani inženjeri odgovarajuće struke

- pet (5) godina radnog iskustva

- položen strukovni ispit.

**III.**

 Tehnički pregled izgrađenih građevina obavlja Povjerenstvo koje rješenjem u roku od osam (8) dana od dana prijema zahtjeva za uporabnu dozvolu formira nadležna općinska služba koja je izdala odobrenje za građenje. Broj članova Povjerenstva zavisi od vrste i složenosti građevine i od vrste radova koje Povjerenstvo pregleda.

Jedan od članova Povjerenstva je predsjednik i on koordinira rad Povjerenstva.

**IV.**

 U radu Povjerenstva ne mogu sudjelovati službene osobe koje su sudjelovale u postupku izdavanja urbanističke suglasnosti i odobrenje za građenje niti osobe koje su sudjelovale u izradi tehničke dokumentacije, u reviziji glavnog ili izvedbenog projekta ili su sudjelovale u gradnji i nadzoru nad građenjem objekta koji je predmet tehničkog prijema.

**V.**

 Zainteresirane osobe, koje se prijavljuju na oglas, su dužne uz potpisanu prijavu sa točnom adresom i brojem telefona, priložiti:

1) fakultetsku diplomu i rješenje o nostrifikaciji diplome ukoliko fakultet nije završen u BiH ili je diploma stečena u nekoj od država nastaloj raspadom SFRJ nakon 06.4.1992.godine

2) uvjerenje o položenom strukovnom ispitu sukladno pozitivnim zakonskim propisima u BiH

3) potvrda/uvjerenje o radnom iskustvu na poslovima i zadacima iz struke nakon stjecanja odgovarajuće stručne spreme prema uvjetima ovog Javnog oglasa

4) presliku osobne iskaznice

5) potvrdu banke o broju transakcijskog računa i

6) potpisanu i ovjerenu izjavu kojom podnositelj prijave izjavljuje da će pravovremeno pisanim putem obavijestiti Službu prostornog uređenja i imovinsko-pravnih poslova o svom izuzeću u slučajevima iz članka 143.stvaak 4 Zakona o prostornom uređenju i građenju Županije Posavske („Narodne novine Županije Posavske“, broj 6/16), odnosno zbog razloga navedenih u točki IV. oglasa.

NAPOMENA: Zainteresirane osobe su dužne traženu dokumentaciju dostaviti u originalu ili ovjerenom presliku.

 Javni oglas biti će objavljen u službenom glasilu Županije Posavske, dnevnom tisku "Oslobođenje", internet stranici Vlade ŽP i općine Orašje i na oglasnoj ploči općine Orašje.

Prijave se podnose najkasnije u roku od 15 dana računajući od dana zadnje objave neposredno na protokol Općine Orašje ili putem pošte na adresu: Općina Orašje, Služba prostornog uređenja i imovinsko-pravnih poslova 3.ulica broj 45 Orašje, sa naznakom – Za javni oglas za tehnički pregled građevina-ne otvarati

Nepotpisane, nepotpune, neuredne i neblagovremene prijave neće se uzeti u razmatranje.

**VI.**

 Povjerenstvo imenovano od strane Općinskog načelnik izvršiti će provjeru ispunjavanja uvjeta iz oglasa i na temelju toga sastaviti listu kvalificiranih stručnjaka.

 Općinski načelnik

 Stanko Vincetić